La Llei orgànica 1/2004, de 28 de desembre, de mesures de protecció integral contra la violència de gènere, estableix en el seu article 27 el dret a percebre un ajut econòmic a les dones víctimes de violència de gènere amb un determinat nivell de renda i de les quals es presumeixi que, a causa de la seva edat, falta de preparació general o especialitzada i circumstàncies socials, tinguin especials dificultats per obtenir un lloc de treball.
Es tracta d'un dret subjectiu mitjançant el qual es garanteixen drets econòmics per a les dones víctimes de violència de gènere per tal de facilitar-ne la integració social.
El Reial decret 1452/2005, de 2 de desembre, pel qual es regula l'ajut econòmic que estableix l'esmentat article 27 de la Llei orgànica 1/2004, en desplega el contingut i estableix les condicions i requisits bàsics per a l'obtenció d'aquest ajut.
D'altra banda, l'esmentat Reial decret 1452/2005 estableix que correspon a les administracions competents en matèria de serveis socials determinar el procediment de concessió i efectuar el pagament d'aquests ajuts, els quals seran finançats amb càrrec als pressupostos generals de l'Estat.
Els ajuts regulats en el Reial decret 1452/2005 seran de pagament únic i vindran modulats per les responsabilitats familiars de la víctima o pel grau de discapacitat d'aquesta o d'algun d'aquests familiars, alhora que s'exigeix un informe del Servei d'Ocupació de Catalunya.
En l'àmbit dels serveis socials, l'article 166 de l'Estatut estableix que la Generalitat de Catalunya té competència exclusiva en matèria de serveis socials, i en matèria de violència masclista, l'article 153 de l'Estatut estableix que la Generalitat de Catalunya té competència exclusiva en la regulació de serveis i recursos propis destinats a aconseguir una protecció integral de les dones que han patit o pateixen aquest tipus de violència.
En concret, el Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix al Departament d'Acció Social i Ciutadania l'exercici de les atribucions pròpies de l'Administració de la Generalitat en les matèries de serveis socials, dones i família, entre altres.
La Secretaria de Polítiques Familiars i Drets de Ciutadania, creada pel Decret 572/2006, de 19 de desembre, de reestructuració parcial del Departament d'Acció Social i Ciutadania, té entre les seves funcions la de coordinar i gestionar l'execució de les polítiques del Departament en matèria de lluita contra la violència masclista.
L'Institut Català d'Assistència i Serveis Socials (ICASS) és l'entitat que té encomanada la gestió de les prestacions d'assistència social i els serveis socials de la Seguretat Social i de la Generalitat.
També convé destacar la Llei 18/2003, de 4 de juliol, de suport a les famílies, l'aprovació i entrada en vigor de la qual ha suposat un pas important en l'establiment de les bases i les mesures per a una política de suport i protecció a les famílies.
Aquesta Llei determina els drets i les prestacions destinats a donar suport a les famílies, per tal de millorar el benestar i la qualitat de vida d'aquestes i la protecció dels seus membres.
En concret l'article 40 versa sobre els principis informadors de les mesures de protecció de famílies amb persones en situació de risc d'exclusió social, i els articles 41 i 42 se centren en la prevenció de la violència familiar i en la prestació de serveis residencials de caràcter universal en casos de violència familiar, respectivament.
Finalment, la disposició addicional quarta estableix que la perspectiva de gènere s'ha d'introduir en el desplegament reglamentari de la Llei, atenent especialment les necessitats de les dones en les mesures de protecció a les famílies.
Per tant, en ús de les facultats que m'atorga la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
L'objecte d'aquesta Ordre es regular el procediment aplicable a la sol·licitud i concessió de l'ajut econòmic que estableix l'article 27 de la Llei orgànica 1/2004, de 28 de desembre, de mesures de protecció integral contra la violència de gènere.
Per ser beneficiària del dret a l'ajut econòmic, cal que la dona víctima de violència de gènere compleixi, en la data de sol·licitud de l'ajut, els requisits següents:
a) No tenir rendes que, en còmput mensual, superin el 75 per cent del salari mínim interprofessional vigent, exclosa la part proporcional de dues pagues extraordinàries.
b) Tenir dificultats especials per obtenir un lloc de treball, cosa que s'acreditarà mitjançant un informe emès pel Servei Català d'Ocupació de Catalunya.
c) Estar empadronada a un municipi de Catalunya.
Acreditació de la situació de violència de gènere
Les situacions de violència de gènere que donen lloc al reconeixement del dret a l'ajut econòmic regulat en aquesta Ordre s'acreditaran amb l'ordre de protecció a favor de la víctima, quan aquesta estigui en vigor, o bé per la sentència condemnatòria dels fets que van ocasionar l'ordre de protecció.
Excepcionalment, es podrà acreditar mitjançant l'informe del Ministeri Fiscal que indiqui l'existència d'indicis que la denunciant és víctima de violència de gènere fins que no es dicti l'ordre de protecció.
Per tal de determinar el requisit de carència de rendes, únicament es tindran en compte les rendes o ingressos de què disposi o pugui disposar la sol·licitant de l'ajut, sense que es computin a aquests efectes les rendes o ingressos d'altres membres de la unitat familiar que convisquin amb la víctima.
Això no obstant, si la sol·licitant de l'ajut tingués responsabilitats familiars, s'entendrà que compleix el requisit de carència de rendes de l'apartat anterior quan la renda mensual del conjunt de la unitat familiar, dividida pel nombre de membres que la composen, no superi el 75% del salari mínim interprofessional.
Es consideraran rendes o ingressos computables qualssevol béns, drets o rendiments de què disposi o pugui disposar la víctima de violència de gènere derivats del treball, del capital mobiliari o immobiliari, incloent-hi els increments de patrimoni, de les activitats econòmiques i els de naturalesa prestacional, excepte les assignacions econòmiques de la Seguretat Social per fill/a o menor acollit/ida a càrrec.
També es consideraran els rendiments que es puguin deduir del valor econòmic del patrimoni, aplicant al seu valor el 50 per cent del tipus de l'interès legal del diner vigent, amb l'excepció de l'habitatge habitualment ocupat per la víctima i dels béns les rendes dels quals hagin estat computades.
Les rendes que no procedeixin del treball i es percebin amb periodicitat superior al mes es computaran a aquests efectes prorratejant-se mensualment.
Als efectes del que preveu aquesta Ordre, hi haurà responsabilitats familiars quan la beneficiària tingui a càrrec seu almenys un familiar, per consanguinitat o afinitat fins el segon grau inclusivament, amb qui convisqui.
No es consideraran a càrrec els familiars amb rendes de qualsevol naturalesa superiors al salari mínim interprofessional, exclosa la part proporcional de dues pagues extraordinàries.
Les responsabilitats familiars hauran de concórrer en el moment de la sol·licitud, excepte en el cas de filles i fills que neixin dins dels tres-cents dies següents.
En aquest cas, procedirà revisar la quantia de l'ajut percebut per adequar-la a la quantia que li hagués correspost si, a la data de la sol·licitud, haguessin concorregut aquestes responsabilitats.
S'entendrà que hi ha convivència quan aquesta es trobi interrompuda per motius derivats de la situació de violència de gènere.
No serà necessària la convivència quan hi hagi obligació d'aliments en virtut de conveni o resolució judicial.
Es presumirà la convivència, excepte prova en contrari, quan els familiars tinguin reconeguda la condició de beneficiaris d'assistència sanitària de la Seguretat Social en el document que aparegui estès a nom de la víctima.
Informe del Servei d'Ocupació de Catalunya
Aquest informe haurà de fer constar que la dona sol·licitant d'aquest ajut, a causa de la seva edat, falta de preparació general o especialitzada i circumstàncies socials, no millorarà de forma substancial la seva ocupabilitat per la seva participació en els programes d'ocupació específics establerts per a la seva inserció professional.
A tal efecte, en l'elaboració de l'itinerari personal d'inserció laboral, es valorarà cada un dels factors esmentats en l'apartat anterior i la incidència conjunta d'aquests en la capacitat d'inserció professional de la víctima i sobre la millora de la seva ocupabilitat.
En l'apreciació de l'edat, es tindran en compte aquelles edats de les quals el Servei d'Ocupació de Catalunya, d'acord amb la seva experiència, pugui inferir la dificultat per a la inserció laboral.
Quant a les circumstàncies relatives a la preparació general o especialitzada de la víctima, s'estimarà fonamentalment aquells casos de manca total d'escolarització o, en el seu cas, d'analfabetisme funcional.
En la valoració de les circumstàncies socials, s'atendran les relacionades amb la situació de violència soferta i la seva repercussió en la participació o aprofitament dels programes d'inserció, amb el grau de discapacitat reconegut, així com qualssevol altres que, a judici del Servei d'Ocupació de Catalunya, puguin incidir en l'ocupabilitat de la víctima.
7.1 Els expedients dels ajuts econòmics de dret subjectiu s'inicien a sol·licitud de la dona interessada víctima de violència de gènere.
Les sol·licituds es poden presentar en qualsevol moment a partir de l'endemà de la data de la publicació de l'Ordre en el DOGC.
7.2 Les sol·licituds per concórrer a l'ajut econòmic regulat en aquesta Ordre s'han de formalitzar en impresos normalitzats que es facilitaran a les dependències que s'indiquen a l'annex 1 d'aquesta Ordre o a través del web del Departament d'Acció Social i Ciutadania [URL].
7.3 Les sol·licitud, degudament emplenades i acompanyades de la documentació que s'indica a l'apartat següent, s'han de presentar a les dependències que s'indiquen a l'annex 1 d'aquesta Ordre, sens perjudici del que disposa l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.4 L' imprès de sol·licitud normalitzat degudament emplenat, ha d'anar acompanyat dels documents següents:
a) Original i fotocòpia o fotocòpia compulsada dels documents identificadors de la persona o persones sol·licitants (NIF o NIE).
b) Original i fotocòpia o fotocòpia compulsada del/s llibre/s de família complet/s.
c) Ordre de protecció a favor de la víctima o sentència condemnatòria dels fets que van ocasionar l'ordre de protecció, o bé informe del Ministeri Fiscal que indiqui l'existència d'indicis que la denunciant és víctima de violència de gènere.
e) Declaració, inclosa en l'imprès de sol·licitud, de la/les persona/es sol·licitant/s de quins són els membres que integren la unitat familiar, als efectes del que estableix l'article 4 d'aquesta Ordre.
f) Informe emès pel Servei d'Ocupació de Catalunya en els termes previstos a l'article 6 d'aquesta Ordre.
g) Original i fotocopia o fotocopia compulsada de la declaració de l'impost sobre la renda de les persones físiques (IRPF) disponible.
No caldrà aportar aquesta documentació en cas d'haver autoritzat el Departament a efectuar les consultes pertinents amb l'Agència Estatal d'Administració Tributària.
Per tal d'acreditar els requisits assenyalats a la convocatòria, les dones sol·licitants dels ajuts han de facilitar tota la informació que els sigui requerida per l'òrgan gestor, o autoritzar la consulta de les dades necessàries a la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
En el cas que, tot i estar autoritzat, no sigui possible obtenir les dades, es podrà demanar a la dona que aporti dades complementàries.
8.1 La tramitació de les sol·licituds correspon a l'Institut Català d'Assistència i Serveis Socials (ICASS) i la resolució, a la persona titular de la Secretaria de Polítiques Familiars i Drets de Ciutadania (SPFDC).
8.2 El termini màxim per emetre i notificar la resolució és de tres mesos a comptar des de l'endemà de la data de presentació de les sol·licituds.
L'Administració ha de dur a terme la resolució per escrit i d'una manera motivada.
8.3 Transcorregut el termini fixat sense que s'hagi notificat resolució expressa, s'entendrà desestimada la sol·licitud d'atorgament de l'ajut.
La resolució es notificarà a les persones interessades per correu certificat.
Contra la resolució, que no exhaureix la via administrativa, es pot interposar un recurs d'alçada en el termini d'un mes davant la persona titular de la Secretaria de Polítiques Familiars i Drets de Ciutadania (SPFDC) en els termes que estableixen els articles 114 i següents de la Llei 30/1992, de règim jurídic de les administracions públiques i del procediment administratiu comú.
10.1 L'import d'aquest ajut serà, amb caràcter general, equivalent al de sis mesos de subsidi per desocupació.
L'abonament es farà en un sol pagament, un cop aprovada la resolució d'atorgament de l'ajut.
10.2 Quan la víctima de violència de gènere tingui responsabilitats familiars, l'import de l'ajut serà l'equivalent a:
a) Dotze mesos de subsidi per desocupació, quan la víctima tingui a càrrec seu un familiar o menor acollit.
b) Divuit mesos de subsidi per desocupació, quan la víctima tingui al seu càrrec dos o més familiars o menors acollits, o un familiar i un menor acollit.
10.3 Quan la víctima de violència de gènere tingui reconegut oficialment un grau de discapacitat igual o superior al 33 per cent, l'import de l'ajut serà equivalent a:
a) Dotze mesos de subsidi per desocupació, quan la víctima no tingui responsabilitats familiars.
b) Divuit mesos de subsidi per desocupació, quan la víctima tingui a càrrec seu un familiar o menor acollit.
c) Vint-i-quatre mesos de subsidi per desocupació, quan la víctima tingui al seu càrrec dos o més familiars o menors acollits, o un familiar i un menor acollit.
10.4 Quan la víctima de violència de gènere tingui al seu càrrec un familiar o un menor acollit que tingui reconegut oficialment un grau de discapacitat igual o superior al 33 per cent, l'import de l'ajut serà equivalent a:
a) Divuit mesos de subsidi per desocupació, quan la víctima tingui al seu càrrec un familiar o menor acollit.
b) Vint-i-quatre mesos de subsidi per desocupació, quan la víctima tingui al seu càrrec dos o més familiars o menors acollits, o un familiar i un menor acollit.
10.5 Quan la víctima de violència de gènere amb responsabilitats familiars o el familiar o menor acollit amb qui convisqui tingui reconegut oficialment un grau de discapacitat igual o superior al 65 per cent, l'import de l'ajut serà equivalent a vint-i-quatre mesos de subsidi per desocupació.
10.6 Quan la víctima de violència de gènere i el familiar o menor acollit amb qui convisqui tinguin reconegut oficialment un grau de discapacitat igual o superior al 33 per cent, l'import de l'ajut serà l'equivalent a vint-i-quatre mesos de subsidi per desocupació.
En cas d'alteració de les condicions que donen lloc a l'obtenció d'aquests ajuts, l'òrgan concedent podrà modificar la resolució de concessió.
L'òrgan concedent revocarà els ajuts concedits en el cas d'alteració de les condicions o de falsedat en les dades facilitades.
L'òrgan gestor podrà verificar en qualsevol moment la veracitat de les dades facilitades per obtenir els ajuts.
Els ajuts regulats en aquesta Ordre queden sotmesos al règim fiscal vigent en el moment del seu atorgament.
En tot el que no preveu aquesta Ordre s'aplicaran les previsions de la Llei orgànica 1/2004, de 28 de desembre, de mesures de protecció integral contra la violència de gènere, i el Reial decret 1452/2005, de 2 de desembre, pel qual es regula l'ajut econòmic establert a l'article 27 de la Llei orgànica 1/2004, de 28 de desembre, de mesures de protecció integral contra la violència de gènere.
També seran d'aplicació les previsions del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
Les dades de caràcter personal que s'han de facilitar per a l'obtenció dels ajuts regulats en aquesta Ordre s'inclouen en el fitxer d'expedients de prestacions individuals, d'acord amb el que disposa la normativa vigent sobre la relació de fitxers automatitzats que contenen dades de caràcter personal de prestacions de caràcter personal.
La persona responsable és la persona titular de la Secretaria de Polítiques Familiars i Drets de Ciutadania.
15.1 L'Administració responsable d'atorgar l'ajut actuarà amb la màxima celeritat i en col·laboració amb el Servei d'Ocupació de Catalunya, amb els serveis socials i, quan correspongui, amb la Delegació del Govern a Catalunya, establint els sistemes informatius necessaris per a l'intercanvi d'aquelles dades d'interès en les respectives àrees de competències, respectant el que estableix la normativa vigent en l'àmbit de la protecció de dades.
Les dones que en el moment de presentar la sol·licitud de l'ajut no disposin de tots els documents requerits, seran derivades als serveis socials per tal que les informin detalladament de les tramitacions corresponents per tal d'assolir la condició de beneficiària de l'ajut.
Les sol·licituds corresponents a aquests ajuts es podran presentar a partir de l'entrada en vigor d'aquesta Ordre.
Disposicions finals.1 Es faculten les persones titulars de la Secretaria de Polítiques Familiars i Drets de Ciutadania (SPFDC) i de la Direcció General de l'Institut Català d'Assistència i Serveis Socials (ICASS) a adoptar les mesures necessàries per a l'aplicació d'aquesta disposició..2 Aquesta Ordre entrarà en vigor l'endemà de la seva publicació al DOGC.
Contra aquesta Ordre, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Adreces de les dependències del Departament d'Acció Social i Ciutadania
a) Seu del Departament d'Acció Social i Ciutadania: pl. de Pau Vila, 1, Palau de Mar, 08039 Barcelona.
b) Secretaria de Polítiques Familiars i Drets de Ciutadania: av. Paral·lel, 52, 08001 Barcelona.
c) Secretaria d'Infància i Adolescència: av. Paral·lel, 52, 08001 Barcelona.
d) Secretaria per a la Immigració: c.
g) Coordinació Territorial de Joventut a Girona: c.
h) Serveis territorials i altres dependències del Departament:
Centre d'atenció a disminuïts de Badal (CAD Badal).
Informació, orientació i valoració de persones amb disminucions físiques, psíquiques, sensorials i malalts mentals a partir dels 16 anys.
Zona d'influència: Barcelona ciutat.
Municipis de l'Hospitalet de Llobregat, Sant Just Desvern i Esplugues de Llobregat.
Comarques de l'Alt Penedès, l'Anoia, el Garraf, Osona, el Vallès Oriental i el Baix Llobregat.
Centre d'atenció a disminuïts de Terrassa (CAD Terrassa).
Informació, orientació i valoració d'infants i adults amb disminucions físiques, psíquiques, sensorials i malalts mentals.
Zona d'influència: comarques del Vallès Occidental, el Bages i el Berguedà.
Centre d'atenció a disminuïts infantils de Grassot (CAD infantil Grassot).
Informació, orientació i valoració d'infants amb disminucions físiques, psíquiques o sensorials i malalts mentals de 0 a 16 anys.
Zona d'influència: Barcelona ciutat i comarques, excepte el Vallès Occidental, el Bages i el Berguedà.
Centre d'atenció a disminuïts de Badalona (CAD Badalona).
Informació, orientació i valoració de persones amb disminucions físiques, psíquiques, sensorials i malalts mentals a partir de 16 anys.
Zona d'influència: municipis de Santa Coloma de Gramenet, Sant Adrià de Besòs i Badalona.
Centre d'atenció a disminuïts de Girona (CAD Girona).
Zona d'influència: Girona ciutat i comarques.
Centre d'atenció a disminuïts de Lleida (CAD Lleida).
Zona d'influència: Lleida ciutat i comarques.
Centre d'atenció a disminuïts de Tarragona (CAD Tarragona).
Zona d'influència: Tarragona ciutat i comarques.
Centre d'atenció a disminuïts de les Terres de l'Ebre (CAD Terres de l'Ebre).
Zona d'influència: comarques del Baix Ebre, el Montsià, la Ribera d'Ebre i la Terra Alta.